ბლონდი (ძაღლი)

ბლონდი (დ. 1941 — გ. 29 აპრილი, 1945) — ადოლფ ჰიტლერის ძაღლი, ჯიშით გერმანული ნაგაზი. ჰიტლერს ძაღლი, რომელიც მაშინ ჯერ კიდევ ლეკვი იყო, მარტინ ბორმანმა 1941 წელს აჩუქა. 1945 წლის 16 იანვარს, ჰიტლერის ფიურერბუნკერში გადასვლის შემდეგ ბლონდიმაც მასთან ერთად შეიცვალა საცხოვრებელი ადგილი.

ცნობილია, რომ ჰიტლერს ძალიან უყვარდა ბლონდი. იგი მასთან ახლოს ბევრ დროს ატარებდა და ბუნკერში თავის საწოლზე წოლის ნებასაც კი აძლევდა. ამ სიყვარულს არ იზიარებდა ჰიტლერის კომპანიონი, მოგვიანებით კი ცოლი, ევა ბრაუნი, რომელიც ნაგაზს შოტლანდიურ ტერიერებს, ნეგუსს და სტასის (ან კიდევ, კატუშკას) ამჯობინებდა. ჰიტლერის პირადი მდივნის, ტრაუდლ იუნგეს მიხედვით, ევა ბრაუნს აღიზიანებდა ბლონდი და ყურადღების ის დონე, რომლითაც ის ჰიტლერის მიერ იყო განებივრებული. ცნობილია შემთხვევაც, როდესაც სასადილო მაგიდის ქვეშ მწოლიარ ბლონდის ევამ ფეხი დაარტყა.

ბლონდი თავის როლს თამაშობდა ნაცისტურ პროპაგანდაშიც და გამოსახავდა ჰიტლერს, როგორც ცხოველების დიდ მოყვარულს. ბლონდისნაირი ძაღლი, როგორც (ანუ, მგელთან ახლოს მყოფი) ძალიან პოპულარული იყო მესამე რაიხში. ბლონდი 1945 წლის 29 აპრილს, საწამლავით მოკვდა; ალბერტ შპეერის მიხედვით ჰიტლერს ეშინოდა, რომ ბერლინში შესული რუსები ბუნკერის აღების შემდეგ ძაღლის წამებას დაიწყებდნენ.

ბლონდის ლეკვები
1945 წლის მარტში ან აპრილში (დაახლოებით 4 აპრილს), გერდი ტროოსტის გერმანული ნაგაზის, ჰარასისგან ბლონდის ეყოლა ხუთი ლეკვი. ერთ-ერთ ლეკვს ჰიტლერმა მისი საყვარელი ზედმეტსახელი ვულფი დაარქვა. ვულფი ასევე მისი სახელის, ადოლფის, ანუ კეთილშობილი მგელის განმარტებაც იყო. ჰიტლერმა მალევე ძაღლის გაწვრთნა დაიწყო. ბლონდის ერთ-ერთი ლეკვი „გადანახული“ იყო ევა ბრაუნის და გრეტლისთვის. ევამ თავის დას გაუგზავნა წერილი და ფოტო, რომელზეც გამოსახულნი იყვნენ ბლონდის და მისი სამი ლეკვი. გრეტლის ლეკვი ისრით იყო გამოყოფილი.

სხვა ძაღლები
პირველ მსოფლიო ომში ბრძოლის დროს ჰიტლერმა გადაარჩინა ფოქსტერიერი, სახელად ფუშლი. ჰიტლერს ძალიან უყვარდა ეს ძაღლი. ფრონტზე არყოფნისას თავისუფალი დროის დიდი ნაწილს იგი ძაღლთან თამაშში ატარებდა. ძაღლის დაკარგვის შემდეგ ჰიტლერის საკმაოდ ცუდ მდგომარეობაში იმყოფებოდა.

გერმანული ნაგაზი ჰიტლერს ჯერ კიდევ ხელისუფლებაში მოსვლამდე ჰყავდა: 1921 წელს, სიღარიბეში ყოფნის დროს, მას ნაგაზი პრინცი აჩუქეს. უფულობის გამო ჰიტლერს ძაღლის სხვაგან განსახლება მოუწია, თუმცა, ძაღლმა გაქცევა მოახერხა და თავის ძველ პატრონს დაუბრუნდა. ამიშ შემდეგ, ძაღლის ერეთგულებით და ჭკუით აღტაცებულმა ჰიტლერმა ძლიერ შეიყვარა გერმანული ნაგაზის ჯიში.

ჰიტლერს აგრეთვე ჰყავდა გერმანული ნაგაზი სახელად მუკლი.

ბლონდიმდე, ჰიტლერს ჰყავდა ორი გერმანული ნაგაზი, დედა (დ. 1926) და შვილი (დ. დაახ. 1930). ორივე მათგანს ბლონდა ერქვა. 1930-იან წლებში, ახალგაზრდა ბლონდა არასწორად არის მოხსენიებული, როგორც ბლონდი რათა ბლონდი მარტო არ ყოფილიყო. „ახალ ნაგაზს“ ბელა დაარქვეს.

ბლონდის და სხვა ძაღლების გარდაცვალება
1945 წლის 29 აპრილს ჰიტლერმა შეიტყო იტალიელი მოკავშირის, ბენიტო მუსოლინის გარდაცვალების შესახებ. ამან, იმ ფაქტთან ერთად, რომ რუსები უახლოვდებოდნენ მის ბუნკერს, კიდევ უფრო გაუღვივა ჰიტლერს სურვილი ტყვედ არ ჩაბარებულიყო. იმავე დღეს, ჰიტლერმა გამოთქვა ეჭვი ჰაინრიხ ჰიმლერის მიერ გამოგზავნილ ციანიდზე. ეს განპირობებული იყო იმით, რომ ჰიტლერი იმ დროისთვის ჰიმლერს მოღალატედ თვლიდ და შიშობდა, რომ ციანიდის კაფსულები უბრალოდ დამამშვიდებელი ან ტკივილგამაყუჩებელი იყო. ჰიტლერს უკვე ჰქონდა განზრახული ბლონდის მკვლელობა, ამიტომ, კაფსულების ეფექტიანობაში დასარწმუნებლად, ექიმ ვერნერ ჰაასეს მან ციანიდის ბლონდიზე გამოცდა დაავალა. ძაღლი გარდაიცვალა, ჰიტლერი კი სრულიად უნუგეშო გახდა.

იოსებ სტალინის დავალებით მომზადებულ ანგარიშზე და მოწმეების ჩვენებებზე დაყრდნობით, ჰიტლერის ძაღლების მწვრთნელმა, ფელდფებელ ფრიც ტორნოუმ ბლონდის ლეკვები ევა ბრაუნის და ჰიტლერის სუიციდის შემდეგ, ბუნკერის ბაღში დახვრიტა. მან ასევე მოკლა ევა ბრაუნის ორი ძაღლი, გერდა კრისტიანის ძაღლები და თავისი ტაქსა. ტორნოუ მოგვიანებით მოკავშირეებმა აიყვანეს ტყვედ. ჰიტლერის მედდამ, ერნა ფლეგელმა 2005 წელს განაცხადა, რომ ბლონდის სიკვდილმა ბუნკერში მყოფ ადამიანებზე ევა ბრაუნის სუიციდზე მეტად იმოქმედა. ბერლინისთვის ბრძოლის დასრულების შემდეგ ჰიტლერის, ბრაუნის და ორი ძაღლის (რომლებიც ბლონდი და ვულფი ეგონათ) ნარჩენები სმერშმა, საბჭოთა კონტრ-დაზვერმამ აღმოაჩინა. მოხდა ექსჰუმირება და ფოტოგრაფირება ძაღლისა, რომელიც ბლონდი ეგონათ.

კომენტარები